basilius-theology.epistulae 139
Ἡμᾶς μὲν ἡ ἀκοὴ τῶν γεγενημένων κατά τε τὴν Ἀλεξάνδρειαν καὶ τὴν λοιπὴν Αἴγυπτον διωγμῶν πάλαι κατέλαβε , καὶ διέθηκε τὰς ψυχάς , ὡς εἰκὸς ἦν . ἐλογισάμεθα γὰρ τὸ ἔντεχνον τοῦ διαβολικοῦ πολέμου · ὃς ἐπειδὴ εἶδεν ἐν τοῖς παρὰ τῶν ἐχθρῶν διωγμοῖς πληθυνομένην τὴν Ἐκκλησίαν καὶ μᾶλλον θάλλουσαν , μετέστρεψεν ἑαυτοῦ τὴν βουλήν , καὶ οὐκέτι ἐκ τοῦ προφανοῦς πολεμεῖ , ἀλλὰ κεκρυμμένα ἡμῖν τὰ ἔνεδρα τίθησι , καλύπτων αὐτοῦ τὴν ἐπιβουλὴν διὰ τοῦ ὀνόματος ὃ περιφέρουσιν , ἵνα καὶ πάθωμεν τὰ αὐτὰ τοῖς πατράσιν ἡμῶν , καὶ μὴ δόξωμεν πάσχειν ὑπὲρ Χριστοῦ , διὰ τὸ Χριστιανῶν ὄνομα ἔχειν καὶ τοὺς διώκοντας . ταῦτα λογιζόμενοι πολὺν χρόνον ἐκαθέσθημεν ἐπὶ τῇ ἀγγελίᾳ τῶν γεγενημένων ἐκπεπληγμένοι . καὶ γὰρ τῷ ὄντι ἤχησαν ἡμῶν ἀμφότερα τὰ ὦτα μαθόντα τὴν ἀναιδῆ καὶ μισάνθρωπον αἵρεσιν τῶν διωξάντων ὑμᾶς , ὅτι οὐχ ἡλικίαν ᾐδέσθησαν , οὐ τοὺς ἐν τῇ πολιτείᾳ καμάτους , οὐ λαῶν ἀγάπην · ἀλλὰ καὶ ᾐκίσαντο τὰ σώματα , καὶ ἠτίμωσαν , καὶ ἐξορίαις παρέδωκαν , καὶ διήρπασαν τὰς ὑπάρξεις ὧν εὑρεῖν ἠδυνήθησαν , οὔτε τὴν παρὰ ἀνθρώπων κατάγνωσιν ἐντρεπόμενοι , οὔτε τὴν φοβερὰν τοῦ δικαίου κριτοῦ ἀνταπόδοσιν προορώμενοι . ταῦτα ἡμᾶς ἐξέπληξε καὶ μικροῦ ἔξω ἐποίησε τῶν λογισμῶν . συνεισῆλθε δὲ τούτοις τοῖς διαλογισμοῖς κἀκείνη ἡ ἔννοια · ἆρα μὴ ἐγκατέλιπεν ἑαυτοῦ τὰς ἐκκλησίας παντελῶς ὁ Κύριος ; ἆρα μὴ ἐσχάτη ὥρα ἐστί , καὶ ἡ ἀποστασία διὰ τούτων λαμβάνει τὴν εἴσοδον , ἵνα λοιπὸν ἀποκαλυφθῇ ὁ ἄνομος , ὁ υἱὸς τῆς ἀπωλείας , ὁ ἀντικείμενος , καὶ ὑπεραιρόμενος ἐπὶ πάντα λεγόμενον Θεὸν ἢ σέβασμα ; Πλὴν εἴτε πρόσκαιρός ἐστιν ὁ πειρασμός , βαστάσατε αὐτόν , οἱ καλοὶ τοῦ Χριστοῦ ἀγωνισταί · εἴτε καὶ τῇ παντελεῖ φθορᾷ τὰ πράγματα παραδίδοται , μὴ ἀκηδιάσωμεν πρὸς τὰ παρόντα , ἀλλʼ ἀναμείνωμεν τὴν ἐξ οὐρανῶν ἀποκάλυψιν καὶ ἐπιφάνειαν τοῦ μεγάλου Θεοῦ καὶ Σωτῆρος ἡμῶν Ἰησοῦ Χριστοῦ . εἰ γὰρ πᾶσα ἡ κτίσις λυθήσεται καὶ μεταποιηθήσεται τὸ σχῆμα τοῦ κόσμου τούτου , τί θαυμαστὸν καὶ ἡμᾶς , μέρος ὄντας τῆς κτίσεως , παθεῖν τὰ κοινὰ πάθη καὶ παραδοθῆναι θλίψεσιν , ἃς κατὰ τὸ μέτρον τῆς δυνάμεως ἡμῶν ἐπάγει ἡμῖν ὁ δίκαιος κριτής , οὐκ ἐῶν ἡμᾶς πειρασθῆναι ὑπὲρ ὃ δυνάμεθα , ἀλλὰ διδοὺς σὺν τῷ πειρασμῷ καὶ τὴν ἔκβασιν , τοῦ δυνηθῆναι ὑπενεγκεῖν ; Ἀναμένουσιν ὑμᾶς , ἀδελφοί , οἱ τῶν μαρτύρων στέφανοι · ἕτοιμοί εἰσιν οἱ χοροὶ τῶν ὁμολογητῶν προτεῖναι ὑμῖν τὰς χεῖρας καὶ ὑποδέξασθαι ὑμᾶς εἰς τὸν ἴδιον ἀριθμόν . μνήσθητε τῶν πάλαι ἁγίων , ὅτι οὐδεὶς τρυφῶν οὐδὲ κολακευόμενος τῶν στεφάνων τῆς ὑπομονῆς ἠξιώθη , ἀλλὰ πάντες , διὰ μεγάλων θλίψεων πυρωθέντες , τὸ δοκίμιον ἐπεδείξαντο . οἱ μὲν γὰρ ἐμπαιγμῶν καὶ μαστίγων πεῖραν ἔλαβον , ἄλλοι δὲ ἐπρίσθησαν , οἱ δὲ ἐν φόνῳ μαχαίρας ἀπέθανον . ταῦτά ἐστι τὰ σεμνολογήματα τῶν ἁγίων . μακάριος ὁ καταξιωθεὶς τῶν ὑπὲρ Χριστοῦ παθημάτων . μακαριώτερος δὲ ὁ πλεονάσας ἐν τοῖς παθήμασι · διότι οὐκ ἄξια τὰ παθήματα τοῦ νῦν καιροῦ πρὸς τὴν μέλλουσαν δόξαν ἀποκαλυφθῆναι εἰς ἡμᾶς . Εἰ μὲν οὖν ἦν δυνατὸν αὐτόν με παραγενέσθαι , οὐδὲν ἂν προετίμησα τῆς συντυχίας ὑμῶν , ὥστε καὶ ἰδεῖν τοὺς ἀθλητὰς τοῦ Χριστοῦ , καὶ περιπτύξασθαι , καὶ κοινωνῆσαι τῶν προσευχῶν καὶ τῶν πνευματικῶν ἐν ὑμῖν χαρισμάτων . ἐπειδὴ δὲ τὸ σῶμά μοι λοιπὸν ὑπὸ χρονίας νόσου κατανάλωται , ὡς μηδὲ ἀπὸ τῆς κλίνης δύνασθαί με καταβαίνειν , καὶ οἱ ἐφεδρεύοντες ἡμῖν πολλοί , ὡς λύκοι ἅρπαγες , ἐπιτηροῦντες καιρὸν πότε δυνηθῶσι διαρπάσαι τὰ πρόβατα τοῦ Χριστοῦ , ἀναγκαίως ἐπὶ τὴν διὰ τοῦ γράμματος ἐπίσκεψιν ἦλθον , παρακαλῶν προηγουμένως μὲν ἐκτενεῖς τὰς ὑπὲρ ἐμοῦ ποιεῖσθαι ὑμᾶς δεήσεις , ἵνα καταξιωθῶ τὰς γοῦν λειπομένας ἡμέρας ἢ ὥρας δουλεῦσαι τῷ Κυρίῳ κατὰ τὸ εὐαγγέλιον τῆς βασιλείας , ἔπειτα καὶ συγγνώμην ἔχειν μου τῇ ἀπολείψει καὶ τῇ βραδυτῆτι ταύτῃ τῶν γραμμάτων . μόλις γὰρ ηὐπορήσαμεν ἀνθρώπου τοῦ δυναμένου ἐξυπηρετήσασθαι ἡμῶν τῇ ἐπιθυμίᾳ · λέγομεν δὲ τὸν υἱὸν ἡμῶν Εὐγένιον τὸν μονάζοντα , δι’ οὗ παρακαλῶ εὔξασθαι ὑπὲρ ἡμῶν καὶ τῆς Ἐκκλησίας πάσης , καὶ ἀντιγράψαι ἡμῖν τὰ περὶ ὑμῶν , ἵνα γνόντες εὐθυμότερον διατεθῶμεν .
Lemmas: ἡμός μέν ὁ ἀκοή ὁ γίγνομαι κατά τε ὁ Ἀλεξάνδρεια καί ὁ λοιπός Αἴγυπτος διωγμός πάλαι καταλαμβάνω , καί διατίθημι ὁ Ψυχή , ὡς εἰκός εἰμί . λογίζομαι γάρ ὁ ἔντεχνος ὁ διαβολικός πόλεμος · ὅς ἐπεί ὁράω ἐν ὁ παρά ὁ ἐχθρός διωγμός πληθύνω ὁ ἐκκλησία καί μᾶλλον θάλλω , μεταστρέφω ἑαυτοῦ ὁ βουλή , καί οὐκέτι ἐκ ὁ προφανής πολεμέω , ἀλλά κρύπτω ἐγώ ὁ ἔνεδρον τίθημι , καλύπτω αὐτός ὁ ἐπιβουλή διά ὁ ὄνομα ὅς περιφέρω , ἵνα καί πάσχω ὁ αὐτός ὁ πατήρ ἐγώ , καί μή δοκέω πάσχω ὑπέρ Χριστός , διά ὁ Χριστιανός ὄνομα ἔχω καί ὁ διώκω . οὗτος λογίζομαι πολύς χρόνος καθέζομαι ἐπί ὁ ἀγγελία ὁ γίγνομαι ἐκπλήσσω . καί γάρ ὁ εἰμί ἠχέω ἐγώ ἀμφότερος ὁ οὖς μανθάνω ὁ ἀναιδής καί μισάνθρωπος αἵρεσις ὁ διώκω σύ , ὅτι οὐ ἡλικία αἰδέομαι , οὖον ὁ ἐν ὁ πολιτεία κάματος , οὖον λαός ἀγάπη · ἀλλά καί αἰκίζω ὁ σῶμα , καί ἀτιμόω , καί ἐξορία παραδίδωμι , καί διαρπάζω ὁ ὕπαρξις ὅς εὑρίσκω δύναμαι , οὔτε ὁ παρά ἄνθρωπος κατάγνωσις ἐντρέπω , οὔτε ὁ φοβερός ὁ Δίκαιος κριτής ἀνταπόδοσις προοράω . οὗτος ἐγώ ἐκπλήσσω καί μικρός ἔξω ποιέω ὁ λογισμός . συνεισέρχομαι δέ οὗτος ὁ διαλογισμός ἐκεῖνος ὁ ἔννοια · ἆρα μή ἐγκαταλείπω ἑαυτοῦ ὁ ἐκκλησία παντελῶς ὁ Κύριος ; ἆρα μή ἔσχατος ὥρα εἰμί , καί ὁ ἀποστασία διά οὗτος λαμβάνω ὁ εἴσοδος , ἵνα λοιπός ἀποκαλύπτω ὁ ἄνομος , ὁ υἱός ὁ ἀπώλεια , ὁ ἀντίκειμαι , καί ὑπεραίρω ἐπί πᾶς λέγω θεός ἢ σέβασμα ; πλήν εἴτε πρόσκαιρος εἰμί ὁ πειρασμός , βαστάζω αὐτός , ὁ καλός ὁ Χριστός ἀγωνιστής · εἴτε καί ὁ παντελής φθορά ὁ πρᾶγμα παραδίδωμι , μή ἀκηδιάω πρός ὁ πάρειμι , ἀλλά ἀναμένω ὁ ἐκ οὐρανός ἀποκάλυψις καί ἐπιφάνεια ὁ μέγας Θεός καί Σωτήρ ἐγώ Ἰησοῦς Χριστός . εἰμί γάρ πᾶς ὁ κτίσις λύω καί μεταποιέω ὁ σχῆμα ὁ κόσμος οὗτος , τίς θαυμαστός καί ἐγώ , μέρος εἰμί ὁ κτίσις , πάσχω ὁ κοινός πάθος καί παραδίδωμι θλῖψις , ὅς κατά ὁ μέτρον ὁ δύναμις ἐγώ ἐπάγω ἐγώ ὁ δίκαιος κριτής , οὐ ἐάω ἐγώ πειράζω ὑπέρ ὅς δύναμαι , ἀλλά δίδωμι σύν ὁ πειρασμός καί ὁ ἔκβασις , ὁ δύναμαι ὑποφέρω ; ἀναμένω σύ , ἀδελφός , ὁ ὁ μάρτυς στέφανος · ἑτοῖμος εἰμί ὁ χορός ὁ ομολογητής προτείνω σύ ὁ χείρ καί ὑποδείκνυμι σύ εἰς ὁ ἴδιος ἀριθμός . μιμνήσκω ὁ πάλαι ἅγιος , ὅτι οὐδείς τρυφάω οὐδέ κολακεύω ὁ στέφανος ὁ ὑπομονή ἀξιόω , ἀλλά πᾶς , διά μέγας θλῖψις πυρόω , ὁ δοκίμιον ἐπιδείκνυμι . ὁ μέν γάρ ἐμπαιγμός καί μάστιξ πείρω λαμβάνω , ἄλλος δέ πρίζω , ὁ δέ ἐν φόνος μάχαιρα ἀποθνῄσκω . οὗτος εἰμί ὁ σεμνολόγημα ὁ ἅγιος . μακάριος ὁ καταξιόω ὁ ὑπέρ Χριστός πάθημα . μακάριος δέ ὁ πλεονάζω ἐν ὁ πάθημα · διότι οὐ ἄξιος ὁ πάθημα ὁ νῦν καιρός πρός ὁ μέλλω δόξα ἀποκαλύπτω εἰς ἐγώ . εἰμί μέν οὖν εἰμί δυνατός αὐτός ἐγώ παραγίγνομαι , οὐδείς εἄν προτιμάω ὁ συντυχία σύ , ὥστε καί ὁράω ὁ ἀθλητής ὁ Χριστός , καί περιπτύσσω , καί κοινωνέω ὁ προσευχή καί ὁ πνευματικός ἐν σύ χάρισμα . ἐπεί δέ ὁ σῶμα ἐγώ λοιπός ὑπό χρόνιος νόσος καταναλίσκω , ὡς μηδέ ἀπό ὁ κλίνη δύναμαι ἐγώ καταβαίνω , καί ὁ ἐφεδρεύω ἐγώ πολύς , ὡς λύκος ἅρπαξ , ἐπιτηρέω καιρός πότε δύναμαι διαρπάζω ὁ πρόβατον ὁ Χριστός , ἀναγκαῖος ἐπί ὁ διά ὁ γράμμα ἐπίσκεψις ἔρχομαι , παρακαλέω προηγουμένως μέν ἐκτείνω ὁ ὑπέρ ἐγώ ποιέω σύ δήω , ἵνα καταξιόω ὁ γοῦν λείπω ἡμέρα ἢ ὥρα δουλεύω ὁ κύριος κατά ὁ εὐαγγέλιον ὁ βασίλεια , ἔπειτα καί συγγνώμη ἔχω ἐγώ ὁ ἀπολείπω καί ὁ βραδυτής οὗτος ὁ γράμμα . μόλις γάρ εὐπορέω ἄνθρωπος ὁ δύναμαι ἐξυπηρετέω ἐγώ ὁ ἐπιθυμία · λέγω δέ ὁ υἱός ἐγώ Εὐγένιος ὁ μονάζω , διά ὅς παρακαλέω εὔχομαι ὑπέρ ἐγώ καί ὁ ἐκκλησία πᾶς , καί ἀντιγράφω ἐγώ ὁ περί σύ , ἵνα γιγνώσκω εὔθυμος διατίθημι .